અમદાવાદ: તુવેરની દાળના ભાવમાં ડાઉન ટ્રેન્ડ જોવા મળી રહ્યો છે. મહારાષ્ટ્ર ઉત્તરપ્રદેશ સહિત શહેરના જથ્થાબંધ તુવેર દાળના ભાવમાં પ્રતિક્વિન્ટલે પાછલા એક જ સપ્તાહમાં રૂ. ૨૦૦થી ૫૦૦નો ઘટાડો જોવાઇ ચૂક્યો છે અને તેના પગલે સ્થાનિક બજારમાં પણ તુવેરની દાળ પ્રેશરમાં જોવાઇ છે. હાલ ૩૮૦૦થી ૪૨૦૦ પ્રતિક્વિન્ટલની સપાટીએ ભાવ જોવા મળી રહ્યા છે. બે સપ્તાહ પહેલાં તુવેરની દાળનો ભાવ રૂ. ૭૫થી ૮૦ના પ્રતિકિલોની સપાટીએ જોવા મળતો હતો, જેમાં ઘટાડો થવાની શક્યતા સ્થાનિક હોલસેલ વેપારીઓ દ્વારા વ્યક્ત થઇ રહી છે.